armvectores/hy_wikipedia_2023 huggingface dataset:
Վերխովցի (գյուղ, Յարմոլինի շրջան)

Անվան այլ կիրառումների համար տե՛ս՝ ՎերխովցիՎերխովցի (ուկրաիներեն՝ Верхівці), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Վերխովցի գյուղում բնակվում էր 169 մարդ։ Բնակավայրը զբաղեցնում է 1019 կմ² տարածք։ Բնակչության խտությունը կազմում էր 165,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուչ (գյուղ, Նիժնի Նովգորոդ քաղաքային օկրուգ)

Անվան այլ կիրառումների համար տե՛ս՝ ԼուչԼուչ (ռուս.՝ Луч), գյուղ Ռուսաստանի, Նիժնի Նովգորոդի մարզի Նիժնի Նովգորոդ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավիահրանոթ

Ավիահրանոթը (20-45մմ) տրամաչափի ավտոմատ գործողության հրանոթներ են, որոնք հարմարեցված կամ նախագծված են թռչող սարքերի վրա տեղադրելու համար։ Նախատեսված են հակառակորդի օդուժի, թեթև զրահավորված տեխնիկայի և կենդանի ուժի ոչնչացման համար։ Ավիահրանոթը արտաքուստ նման է գնդացիրի սակայն տարբերվում է կրակային արագությամբ(600-3000 կրակոց/վրկ), տրամաչափով(20-45մմ) և էֆեկտիվ հեռահարությամբ(մինչև 2000մ)։ Ավիահրանոթները ըստ իրենց կառուցվածքի լինում են երեք հիմնական տեսակի՝
միափող(մի փամփշտանոցով),
թմբուկային(մի փողով և մի քանի(4-8) փամփշտանոցներից բաղկացած թմբուկով)
բազմափող։Ավիահրանոթների համար օգտագործվում են բեկորային, ֆուգասային, զրահահար և հրկիզող զինամթերք, հիմնականում տարածված են բեկորա-ֆուգասային և զրահահար-հրկիզող արկերը։ Ավիահրանոդները թռչող սարքերի(ինքնաթիռ, ուղղաթիռ և այլն) վրա տեղադրվում են բարդ կառուցվածքային սարքավորումների տեսքով, որոնք կոչվում են ավիացիոն հրետանային կայանքներ(ԱՀԿ)։ ԱՀԿ-երը լինում են շարժական և անշարժ, կախված իրենց դիրքից լինում են նաև երեք հիմնական տիպի՝ ներկառուցված ֆլյուզելաժային, ներկառուցված թևային և կախովի։ Մի ԱՀԿ-ն կարող է բաղկացած լինել մինչև 4 ավիահրանոթներից։


== Ուշագրավ օրինակներ ==

Ավիահրանոթների ուշագրավ օրինակներ են ԽՍՀՄ արտադրության ՆՍ-37(տրամաչափը 37մմ), ՆՍ-45(տրամաչափը 45մմ), ՇՎԱԿ(տրամաչափը 20մմ), ՎՅա-23(տրամաչափը 23մմ), Բ-20(տրամաչափը 20մմ), ԱՄ-23(տրամաչափը 23մմ), ԳՇ-23(տրամաչափը 23մմ), Ռ-23(տրամաչափը 23մմ), ՆՌ-30(տրամաչափը 30մմ), ԳՇ-30-1(տրամաչափը 30մմ), ԳՇ-6-23(տրամաչափը 23մմ), ԳՇ-6-30(տրամաչափը 30մմ) և այլն։
ԱՄՆ ավիահրանոթներից են HS-404 (20մմ տրամաչափով և 60 արկ զինամթերքի պաշարով), M4(37մմ տրամաչափով և 30 արկ զինամթերքի պաշարով), որոնք տեղադրվում էին ամերիկյան Բել Պ-39 Էիրկոբրա կործանիչի վրա։ Ժամանակակից ԱՄՆ ավիահրանոթներից են M61 Vulcan-ը(տրամաչափը 20մմ), GAU-8 Avenger-ը(տրամաչափը 30մմ) և այլն։
Գերմանական արտադրության ավահրանոթներից են ՄԿ-108(տրամաչափը 30մմ), ՄԳ-151(տրամաչափը 20մմ), ԲԿ-37(տրամաչափը 37մմ) և այլն։
Եվրոպական համատեղ արտադրության ավիահրանոթ Hispano-Suiza HS.404(տրամաչափը 20մմ), որը նաև լայնորեն կիրառվել է նաև հակաօդային պաշտպանության համար։


== Ծանոթագրություններ ==
(5679) Ակկադո

(5679) Ակկադո (անգլ.՝ Akkado), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 2-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,895697 ա. մ., առավելագույնը մոտենում է 2,7703 ա. մ. հեռավորության վրա և հեռանում 3,0211 ա. մ.։ Արեգակի շուրջ մեկ ամբողջական պտույտ է կատարում 1799,82 երկրային օրվա ընթացքում, իր ուղեծրով շարժվելով միջինում 0,20002 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5679) Ակկադո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարոե (գյուղ, Օկուլովսկի շրջան)

Անվան այլ կիրառումների համար տե՛ս՝ ՍտարոեՍտարոե (ռուս.՝ Старое), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
WWE NXT (հեռուստաշոու)

Անվան այլ կիրառումների համար տե՛ս՝ WWE NXT (այլ կիրառումներ)«WWE NXT», «WWE» կազմակերպության կողմից թողարկվող և «WWE Network» շուրջօրյա ստրիմինգային համակարգում ցուցադրվող ռեստլինգի շաբաթական հեռուստաշոու, որն սկսած 2012 թվականից հանդիսանում է կազմակերպության համանուն զարգացման ենթահամակարգի այցեքարտային հեռուստաշոուն։
Սկզբնապես ծառայել է որպես սեզոնային հիբրիդային հաղորդաշար՝ պարունակելով իրական հեռուստաշուի և կանխորոշված ռեստլինգ-շոուի տարրեր, որում մասնակցում էին «NXT» ապրանքանիշին նախորդած «Florida Championship Wrestling» (FCW) կրտսեր առաջնության մարզիկները՝ աշակերտելով «Raw» և «SmackDown» ապրանքանիշերի մարզիկներին և փորձելով ձեռք բերել հիմնական կազմում ելույթ ունենալու պայմանագրեր։ Տվյալ ձևաչափով շոուն ցուցադրվել է 2010 թվականի փետրվարի 23-ից մինչև 2012 թվականի հունիսի 13-ը՝ ունենալով 5 եթերաշրջան՝ յուրաքանչյուրի ավարտին պայմանագրեր շնորհելով հաղթողներ Ուեյդ Բարետին, Կավալին, Քեյթլինին և Ջոնի Քուրտիսին։


== Արտաքին հղումներ ==
Պաշտոնական կայք(անգլ.)
Գրուշկա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ ԳրուշկաԳրուշկա (ուկրաիներեն՝ Грушка), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Գրուշկա գյուղում բնակվում էր 597 մարդ։ Բնակավայրը զբաղեցնում է 2504 կմ² տարածք։ Բնակչության խտությունը կազմում էր 238,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոր առողջապահիկ

Նոր առողջապահիկ, բժշկական հանրամատչելի երկշաբաթյա հանդես, 1914 թվականից՝ գրական-հասարակական, բժշկական ամսագիր։ Լույս է տեսել 1912-1915 թվականներին, Թիֆլիսում։ Խմբագիր՝ Ե. Մինասյան։ Նպատակն էր նպաստել ժողովրդի առողջապահական վիճակի բարելավմանը։ Տպագրել է բժշկությանը վերաբերող հոդվածներ և խորհրդատվություններ, առանձնահատուկ ուշադրություն նվիրել մանկապատանեկան տարիքի երեխաների առողջության պահպանման հարցերին, քննադատել ծխական հոգաբարձություններին ու քաղաքային վարչություններին՝ դպրոցներին բուժական անբավարար օգնության համար։ Ծանոթացրել է մարդակազմության հարցերին, միջնադարյան Հայաստանի բժշկական գիտությանը, հրատարակվող բժշկական գրականությանը։


== Ծանոթագրություններ ==
Դուբրովկա (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրակասար

Կրակասար, Աթաշթափաի, լեռնագագաթ Հայաստանի Արագածոտնի մարզում, Արագածի լեռնազանգվածի հարավ-արևմտյան ստորոտում, Ցամաքասար գյուղից 1 կմ հյուսիս-արևմուտք։ Բարձրություն 1692 մ։


== Ծանոթագրություններ ==
Ժողովածու (2543)

Ժողովածու (2543), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2543 թվի տակ։ Ձեռագիրը գրվել է 1515-1520 թվականներին Սիմեոն Տրապիզոնցի և Դավիթ եպիսկոպոս Կիպրոս գրիչների կողմից։ Գրված է թղթի վրա, որը ունի 15.5x11 չափս։ Ձեռագիրը կազմված է 205 թերթից։ Գրված է միասյուն, բոլորգրով։ Կազմը` կաշեպատ տախտակ, աստառը՝ շերտազարդ կտավ։ Հիշատակարաններ գրչի՝ 166բ, 167բ, 173բ, 174ա, հետագայի՝ 174բ (1759 թ․), կնիք՝ 1ա (Պետրոս)։


== Բովանդակություն ==
Վկայութիւնք յաղադս Քրիստոսի։
Յովհ․ Երզնկացւոյ Խրատ Հասարակաց։
Ի Կանոնագրոց Հայոց։
Վարք Մարիանէի, Կատարինէի։
Ցորինողք Մաշտող դպրոց։
Բանք իմաստնոց։
Խրատք ոգեշահք։
Ի հաւատոյ թղթոյն Ներս․ Շնորհալւոյ։
Գր․ Նարեկացւոյ Աղօթք։
Տեսիլ Մարիամայ։
Վարդ․ Այգեկցւոյ Խրատք։


== Ծանոթագրություններ ==
Բեմե (Էնայի գավառ)

Անվան այլ կիրառումների համար տե՛ս՝ Բեմե (այլ կիրառումներ)Բեմե  (ֆր.՝ Besmé), կոմունա Ֆրանսիայի Պիկարդիա մարզի Էնա գավառում։ Մտնում է Վիկ սյուր Էն կանտոնի կազմի մեջ։ Կոմունայի շրջանը՝ Լան։
INSEE կոդը՝ 02064.


== Բնակչություն ==
2010 թվականին բնակչությունը կազմել է 164 մարդ։


== Տնտեսություն ==
2010 թվականի տվյալներով՝ աշխատունակ տարիքի 106 մարդկանցից (15-64 տարեկան) 76-ը տնտեսապես ակտիվ էին, 30-ը՝ ոչ ակտիվ (ակտիվության ցուցանիշը՝ 71,7%, 1999 թվականին եղել է 69,6%)։ 76 աշխատունակ բնակիչներից 67-ը աշխատում էին (42 տղամարդ և 25 կին), անաշխատանք էին 9-ը (7 տղամարդ և 2 կին)։
30 անգործունակ մարդկանցից 8-ը աշակերտներ կամ ուսանողներ էին, 6-ը թոշակառու, 16-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բեմե (ֆր.)
Եկատերինա Հովարդ

Եկատերինա Հովարդ, (ավելի ճիշտ Քեթրին Հոուարդ անգլ.՝ Catherine Howard, ոչ վաղ քան 1521 և ոչ ուշ քան 1525, Լամբեթ, Լոնդոն - փետրվարի 13, 1542, Լոնդոնի թաուեր, Լոնդոն), Հենրի VIII-ի հինգերորդ կինն է։ Գլխատվել է՝ ամուսնական դավաճանության պատճառով։ Եկատերինա Հովարդը ծնվել է Էդմունդ Հովարդի և Իոկաստա Կալպեպերի ընտանիքում։ Նա այդպես էլ չկարողացավ ժառանգ պարգևել Հենրի VIII-ին։ Նա Հենրի VIII-ի ամենաչսիրած կինն էր։ Նրան հաջորդել է Եկատերինա Պարրը։ Թաղված է Լոնդոնի Վեստմինստերյան աբբայությունում։


== Ծանոթագրություններ ==
Դունցենայմ

Դունցենայմ (ֆր.՝ Duntzenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 591 մարդ, բնակչության խտությունը` 95.17 մարդ/կմ²։ Բնակավայրը զբաղեցնում է 6.21 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 22 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 399 աշխատունակ (15-64 տարեկան)  բնակիչ, որոնցից ակտիվ էին 302-ը, իսկ ոչ ակտիվները` 97։ Ակտիվության ցուցանիշը կազմում է 75,7 %։ 302 աշխատունակ մարդկանցից աշխատել է 283 անձ (149 տղամարդ և 134 կին)։ Գործազուրկ են եղել 19 անձ (10 տղամարդ և 9 կին)։ 97 անաշխատունակներից 31-ը եղել են աշակերտներ կամ ուսանողներ, 46-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովոիվանովկա (գյուղ, Բաշտանկայի շրջան)

Անվան այլ կիրառումների համար տե՛ս՝ ՆովոիվանովկաՆովոիվանովկա (ուկրաիներեն՝ Новоіванівка), գյուղ Ուկրաինայի Նիկոլաևի մարզի Բաշտանկայի շրջանում։ Հիմնադրվել է 1829 թվականին։
2001 թվականի տվյալներով Նովոիվանովկա գյուղում բնակվում էր 622 մարդ։ Բնակավայրը զբաղեցնում է 2,7 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պետրովսկոե (գյուղ, Բորիսոգլեբսկի քաղաքային օկրուգ)

Անվան այլ կիրառումների համար տե՛ս՝ ՊետրովսկոեՊետրովսկոե (ռուս.՝ Петровское), գյուղ Ռուսաստանի Վորոնեժի մարզի Բորիսոգլեբսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարզիբաշ

Վարզիբաշ (ռուս.՝ Варзибаш), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 273 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստել Սան Պիետրո Տերմե

Կաստել Սան Պիետրո Տերմե (իտալերեն՝ Castel San Pietro Terme), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը 20374 մարդ է (2008 թվականի տվյալներով)։ Բնակչության խտությունը՝ 137 մարդ/կմ²։ Զբաղեցնում է 148 կմ² տարածք։ Փոստային ինդեքս՝ 40022, հեռախոսային կոդ՝ 051։
Քաղաքի հովանավորն է հանդիսանում Madonna del Rosario։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 051 6954111
Էլեկտրոնային հասցեն՝ sindaco@cspietro.it
Պաշտոնական կայք՝ http://www.comune.castelsanpietroterme.bo.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նատիրբովո

Նատիրբովո (ռուս.՝ Натырбово, ադըղե.՝ Нэтырбий), գյուղ Ռուսաստանի Դաշնության Ադըղեայի Հանրապետության Կոշեխաբլի շրջանի կազմում։


== Բնակչություն ==
Բնակչությունը 2019 թվականի տվյալներով կազմում է 3064 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեմետր

Անվան այլ կիրառումների համար տե՛ս՝ Դեմետր (այլ կիրառումներ)Դեմետր, քուրմ Տարոն գավառի Կուառս ավանում։ Ծառայել է Գիսանե և Դեմետր աստվածներին։ Վերջինիս անունով էլ հավանաբար կոչվել է։ Հոր՝ Արձան քրմապետի մահից հետո ղեկավարել է Կուառսի ճակատամարտի քրմական ուժերը։ Զոհվել է Տիրոց Արծրունու հետ մենամարտում։
Վլադիմիր Պետրոսյան

Անվան այլ կիրառումների համար տե՛ս՝ Վլադիմիր Պետրոսյան (այլ կիրառումներ)Վլադիմիր (Օհան) Գեղամի Պետրոսյան (մայիսի 3, 1941(1941-05-03), Ստարայա Ռուսսա, Լենինգրադի մարզ, ՌԽՖՍՀ, ԽՍՀՄ), հայ քանդակագործ, ՀՀ վաստակավոր նկարիչ (1991) ։


== Կենսագրություն ==
1979-1964 թվականներին սովորել է Երևանի գեղարվեստա-թատերական ինստիտուտում։ Ձևավորել է հեռուստաֆիլմեր, բեմադրություններ։ 1990-1995 թվականներին եղել է ՀՀ Գերագույն Խորհրդի պատգամավոր, եղել է գիտության, կրթության, լեզվի և մշակույթի հարցերի մշտական հանձնաժողովի անդամ։


== Ստեղծագործություններ ==
Պետրոսյանի բազմաժանր գործերին բնորոշ են հոգեբանական նուրբ գծերի բացահայտումը, պլաստիկական զուսպ ձևերի ներդաշնակումը։

«Ալեքսանդր Սպենդիարյան», 1975, բրոնզ, ՀԱՊ
«Դոն Քիշոտ», 1971, հրակավ, ԺԱԹ
«Վերադարձ», 1983, փայտ, ԺԱԹ
Խնկո Ապոր անվան գրադարանի դուռը, 1982, փայտ, Երևան
«Լ. Մոտալովա», 1976, թուջ
«Հրանտ Մաթևոսյան», 1985, հրակավ
«Արշիլ Գորկի», 1987, բրոնզ
«Սոսե Մայրիկ», 1987, մարմար
«Մարշալ Բաղրամյանի կիսանդրի», 1997, մարմար, Երևանի մետրոպոլիտենի «Մարշալ Բաղրամյան» կայարան
Ֆրանց Վերֆելի դիմաքանդակ-հուշակոթող, 1998, բրոնզ, գրանիտ, Վիեննա
Մաքսիմ Գորկու հուշարձան, 1973, հանրապետական մրցույթի 1-ին մրցանակ
«Ուսուցիչ» արձանախումբ, 1974, հանրապետական մրցույթի 1-ին մրցանակ
Հայրենական պատերազմի հուշահամալիր, 1989, համամիութենական մրցույթի 1-ին մրցանակ
Միջազգային առևտրաարդյունաբերական ցուցահանդեսի Հայաստանի տաղավարի ձևավորում, 1978, Ալժիր, արծաթե մեդալ
Տարաս Շևչենկո, 2013, Երևան


== Պարգևներ ==
1991 ՀՀ վաստակավոր նկարիչ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Վլադիմիր Պետրոսյան
Պենզյատկա

Պենզյատկա (ռուս.՝ Пензятка), գյուղ Ռուսաստանի Մորդովիա հանրապետության Լյամբիրսկի շրջանի կազմում։
Բնակչությունը 2006 թվականին գրանցված տվյալներով կազմում էր 1190 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4539)

Ժողովածու (4539) Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է A թվի տակ։  Կազմը` ստվարաթուղթ, Հիշատակարան գրչի 2ա։ Հիշատակարաններ՝ O:


== Բովանդակություն ==
Գաբրիէլի Թիֆլիդեցւոյ Կտակ չարչարանց, Դիոն․ Արիսպագացվոյ Թուղթ առ Տիմօթէոս։


== Ծանոթագրություններ ==
Սևաստոպոլ

Սևաստոպոլ (ռուս.՝ Севастополь), քաղաք Ղրիմի թերակղզու հարավ-արևմուտքում, Սև ծովի ափին, դե-յուրե՝ Ուկրաինայում, դե-ֆակտո՝ Ռուսաստանում։ Ի սկզբանե քաղաքի անվանումը եղել է Ախտիար, սակայն 1784 թվականին հույները վերանվանել են Սևաստոպոլ (հուն.՝ «Մեծ քաղաք»)։


== Տեսարժան վայրեր ==

		
		
		
		
		
		
		


== Նշումներ ==


== Ծանոթագրություններ ==


== Արտաքին հղումներ ==
sev.gov.ua Archived 2014-03-04 at the Wayback Machine. - պաշտոնական կայք (անգլ.)
Sevastopol attractions (անգլ.)
Sevastopol Places of Interestանգլ.՝
Աբելարդո Ֆեռնանդես

Աբելարդո Ֆեռնանդես Արտունիա  (իսպ.՝ Abelardo Fernández Antuña, ապրիլի 19, 1970(1970-04-19) կամ մարտի 19, 1970(1970-03-19), Խիխոն, Oviedo Province, Իսպանիա), իսպանացի ֆուտբոլիստ, պաշտպան։ Հանդես է եկել իսպանական «Լա Բրանիա» (1985-1986 թթ.), «Էստուդիանտես Սամեո» (1986-1988 թթ.), Խիխոնի «Սպորտինգ» (1988-1989 թթ. – 1993-1994 թթ., 189 խաղ, 13 գոլ), «Բարսելոնա» (1994-1995-2001-2002 թթ., 178 խաղ, 11 գոլ), Վիտորիայի «Դեպորտիվո Ալավես» (2002-2003 թթ., 28 խաղ) ակումբներում։ Իսպանիայի կրկնակի չեմպիոն (1998, 1999) և գավաթակիր է։ Եվրոպայի գավաթակիրների գավաթի և վերնագավաթի 1997 թվականի հաղթող, մասնակցել է ՈւԵՖԱ Չեմպիոնների Լիգայի 1994 թվականի եզրափակչին։ Եվրոգավաթներում ընդհանրապես անցկացրել է 56 խաղ, խփել 5 գնդակ։ Իսպանիայի ազգային հավաքականում անցկացրել է 54 խաղ, խփել 3 գնդակ։ 1992 թվականի օլիմպիական չեմպիոն է։ Մասնակցել է 1994 և 1998 թթ. աշխարհի, 1996 և 2000 թթ. Եվրոպայի առաջնություններին։


== Ծանոթագրություններ ==
Գորդոն լիճ

Գորդոն լիճ (Lake Gordon), արհեստական ջրամբար, որը ստեղծվել է Գորդոն ամբարտակին կից։ Գտնվում է Գորդոն գետի գետաբերանում, Ավստրալիա մայրցամաքի Թասմանիա նահանգի հարավ-արևմուտքում։


== Առանձնահատկություններ ==
Ջրամբարը կառուցվել է 1970-ական թվականների սկզբին Թասմանիայի Հիդրոէլեկտրական հանձնաժողովի կողմից ամբարտակի կառուցման արդյունքում։ Վերջինիս նպատակն էր ստեղծել վերին պահեստարան Գորդոնի էլեկտրակայանի համար, որը կունենար ամենամեծ և վիճահարույց հիդրոէներգետիկական սխեման Թասմանիայում։
Հաշված ջրահավաք ավազանից Գորդոն լիճն ունի 1280 քառակուսի կիլոմետր տարածք։ Ամենամեծ լիճն է Թասմանիայում, 278 քառակուսի կիլոմետր մակերեսով և 12 359 040 մեգալիտր հզորությամբ (436,455,4 × 106 խորանարդ ֆուտ) կամ 12,5 կմ³ (3,0 խորանարդ մղոն) ջրի տարողությամբ, որը քսանհինգ անգամ գերազանցում է Փորթ Ջեքսոնի ջրի քանակին։ Պեդեր լիճը միանում է Գորդոն լճին Մաք Պարթլան ջրանցքով, որի աշխարհագրական կոորդինատներն են՝ 42°50′51″ հվ. լ. 146°11′45″ ավ. ե.:


== Հակասություններ ==
Առաջարկվել են լրացուցիչ ամբարտակներ կառուցել Գորդոն գետի ստորին հոսանքում, բայց դրանք քաղաքական բողոքի ալիք բարձրացրին «Վայրի բնության պահպանում» կազմակերպության կողմից։ Առավել նշանավոր էր 1980-ական թվականների սկզբին Ֆրանկլինի ամբարտակի հակասությունները։ 1983 թվականին Ավստարլիայի վարչապետ Ռոբերտ Հոուքի միջամտությամբ Ավստրալիայի կառավարությունը չեղյալ հայտարարեց Թասմանիայի կառավարության որոշումը՝ ստորին Գորդոնը պատնեշելու մասին։ Երբ Թասմանիայի կառավարությունը հրաժարվեց դադարեցնել ՅՈՒՆԵՍԿՕ-ի ցուցակում ընդգրկված Համաշխարհային ժառանգության տարածքի աշխատանքը, Ավստրալիայի կառավարությունը հաջողությամբ ապահովեց վճիռ Ավստրալիայի Բարձր դատարանում՝ Համագործակցություն ընդդեմ Թասմանիայի գործով։ Ստորին Գորդոնը չպատնեշվեց ։


== Թասմանյան էներգետիկ ճգնաժամ ==
2016 թվականի սկզբին լճում երբեմնի ջրամատակարարման ամենացածր մակարդակը գրանցվեց 2016 թվականի Թասմանյան էներգետիկ ճգնաժամի ընթացքում։


== Ծանոթագրություններ ==
Վիգո դի Ֆասա

Վիգո դի Ֆասա (իտալերեն՝ Vigo di Fassa), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1142 մարդ (2008), բնակչության խտություն՝ 44 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 38039։ Հեռախոսային կոդ՝ 0462։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0462 764182


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սլովակներ

Սլովակներ, սլավոնական ազգ։ Ընդհանուր թիվն աշխարհում՝ 6 200 000 մարդ։ Բնակվում են նաև Հունգարիայում, Հարավսլավիայում, Ռումինիայում, Կանադայում, ԱՄՆ-ում և այլ երկրնկրում։ Խոսում են սլովակերեն։
Հավատացյալների 75%-ը կաթոլիկներ են, կան բողոքականներ։


== Սլովակների պատմությունը ==
Ըստ հնագիտական տվյալների՝ սլովակյան ցեղերը այժմյան Սլովակիայի տարածքում հայտնվել են 4-5-րդ դարերում։ 9-10-րդ դարերում չեխերի հետ մտել են Մեծ Մորավական տերության մեջ։ Հունգարների ներխուժումից (11-րդ դար) հետո սլովակյան հողերը մտել են Հունգարական պետության կազմի մեջ։ Հունգարիայի կազմում սլովակները երկար ժամանակ ենթարկվել են մաջարացման, սակայն մեծ մասը պահպանել է ինքնատիպ մշակույթը։ 18-19 դարերում կապիտալիզմի զարգացման ժամանակաշրջանում աճել է սլովակների ազգային ինքնագիտակցությունը։ 1918 թվականին ստեղծված Չեխոսլովակյան բուրժուական հանրապետության կազմում սլովակները ոչ լիիրավ ազգի վիճակում էին։ Երկրորդ համաշխարհային պատերազմից (1939-1945) և Չեխոսլովակիայում (ժողովրդա-դեմոկրատական կարգեր հաստատվելուց հետո սլովակները և չեխերը ստացան սոցիալիստական հասարակական հարաբերություններ զարգացնելու հնարավորություն։ Սլովակները հասան մշակութային և տնտեսական մեծ հաջողությունների։ 1968 թվականին Չեխոսլովակիայում ստեղծվեցին (ֆեդերատիվ հիմունքներով) Չեխական և Սլովակյան իրավահավսար Խորհրդային Հանրապետությունները։

Կաղապար:Սլովակիա-անավարտ
Կլերի Սոլշուա

Կլերի Սոլշուա (ֆր.՝  Clairy-Saulchoix), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 358 մարդ, բնակչության խտությունը` 54.91 մարդ/կմ²։ Բնակավայրը զբաղեցնում է 6.52 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս, Ամյեն քաղաքից 10 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 259 աշխատունակ (15-64 տարեկան)  բնակիչ, որոնցից ակտիվ էին 188-ը, իսկ ոչ ակտիվները` 71։ Ակտիվության ցուցանիշը կազմում է 72,6 %։ 188 աշխատունակ մարդկանցից աշխատել է 180 անձ (91 տղամարդ և 89 կին)։ Գործազուրկ են եղել 8 անձ (2 տղամարդ և 6 կին)։ 71 անաշխատունակներից 30-ը եղել են աշակերտներ կամ ուսանողներ, 27-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խարաբերդիր

Խարաբերդիր, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գաղըքլը

Գաղըքլը, լեռնագագաթ Պոնտական լեռնահամակարգում։ Այդպես են կոչվում Պոնտական լեռների ամենաբարձր կատարները։ Նախկինում ծածկված է եղել հսկա ծառերի խիտ անտառներով, իսկ անցյան դարի երկրորդ կեսում դրանք արդեն ոչնչացված էին և միայն տեղ-տեղ երևում էին վաղեմի անտառի ծառերի մի մասի արմատները։


== Ծանոթագրություններ ==
Բուրյաչկի

Բուրյաչկի (ուկրաիներեն՝ Бурячки), գյուղ Ուկրաինայի Նիկոլաևի մարզի Կազանկայի շրջանում։
2001 թվականի տվյալներով Բուրյաչկի գյուղում բնակվում էր 21 մարդ։ Բնակավայրը զբաղեցնում է 0,109 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փարկ շրջան (Ինդիանա)

Անվան այլ կիրառումների համար տե՛ս՝ Փարկ (այլ կիրառումներ)Փարկ շրջան (անգլ.՝ Parke County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.153 կմ² է, բնակչությունը՝ 17.241 մարդ (2010 թ. տվյալներով)։ Շրջկենտրոնն է Ռոքվիլ բնակավայրը։ Կազմավորվել է 1821 թ.։
Բատկովսկի գյուղական խորհուրդ (Զենկովսկի շրջան)

Բատկովսկի գյուղական խորհուրդ  (ուկրաիներեն՝ Батьківська сільська рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Բատկովսկի գյուղական խորհրդում բնակվում էր 848 մարդ։ Բնակավայրը զբաղեցնում է 60,68 կմ² տարածք։ Բնակչության խտությունը կազմում էր 13,98 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սան Խոսե

Անվան այլ կիրառումների համար տե՛ս՝ Սան Խոսե (այլ կիրառումներ)Սան Խոսե (իսպաներեն՝ San José), Կոստա Ռիկայի մայրաքաղաքը և խոշորագույն քաղաքը, ինչպես նաև՝ նույնանուն պրովինցիայի վարչական կենտրոնը։
Գտնվում է երկրի կենտրոնական հատվածում, Պանամերիկյան ճանապարհի մոտ, ծովի մակերևույթից 1170 մետր բարձրության վրա։ 
Սան Խոսեի մետրոպոլիսային տարածքը տարածվում է կանտոնի սահմաններից էլ այն կողմ՝ իր մեջ ներառելով Ալախուելա, Էրեիդա և Կարտագո քաղաքները ևս՝ ընդհանուր 2 միլիոնից ավելի բնակչությամբ (2017 թ.):
Երկաթուղով կապված է Պունտարենաս (Խաղաղ օվկիանոս) և Լիմոն (Կարիբյան ծով) նավահանգիստների հետ։ Ունի օդանավակայան։ Կան սննդի, ծխախոտի, տեքստիլ, մետաղամշակման, կահույքի արդյունաբերության ձեռնարկություններ։ Սան Խոսեում են Կոստա Ռիկայի համալսարանը, Ազգային գրադարանը, Ազգային թանգարանը։ Կան թատրոններ։ Հիմնադրել են իսպանացիները, 1737–1738 թթ.-ին։ 
Սան Խոսեն աչքի է ընկնում լատինաամերիկյան քաղաքների մեջ կյանքի բարձր որակով, ապահովությամբ, գլոբալացման մակարդակով, շրջակա միջավայրի մաքրությամբ,հասարակական ծառայությունների բազմազանությամբ ու որակով։ Ուսումնասիրությունները ցույց են տվել, որ տարածաշրջանի ամենանվազ իրավախախտումներով և ամենաապահով բնակավայրերից մեկն է։   2006 թվականին ընտրվել է մշակույթի իբերո-ամերիկյան մայրաքաղաք։ The MasterCard Global Destinations Cities Index 2012- համաձայն՝ Սան Խոսեն զբոսաշրջիկների ամենահաճախ այցելած վայրերից մեկն է Լատինական Ամերիկայում, իսկ Կենտրոնական Ամերիկայում այդ տեսակետից զբաղեցնում է առաջին տեղը։ GaWC-ի գնահատմամբ՝ Սան Խոսեն համարվում է «բետա գլոբալ քաղաք»։


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Municipalidad de San José: Սան Խոսեի քաղաքապետարան
Դիոնիսոս (Ատտիկա)

Դիոնիսոս (հուն․՝ Διόνυσος «Դիոնիսոս»), փոքր քաղաք Հունաստանում, որը գտնվում է ծովի մակարդակից 459 մ բարձրության վրա, Պենդելիկոնի հյուսիսային լանջին, Այոս-Ստեփանոսից 5 կմ հարավ, Էլեֆտերիոս Վենիզելոս օդանավակայանից 19 կմ հյուսիս-արևելք, Աթենքի կենտրոնից, Օմոնիասի հրապարակից 18 կմ հյուսիս-արևելք։ Մտնում է Ատտիկեի պերիֆերիայի կազմի մեջ գտնվող Արևելյան Ատտիկեի հյուսիսային ծայրամասային միավորի համանուն համայնքի մեջ։ Ըստ 2011 թվականի մարդահամարի՝ բնակչության թիվը կազմում է 5651 մարդ։
Քաղաքից արևմուտք անցնում է Պիրեյոս-Աթենք-Սալոնիկ ավտոուղի 1-ը, եվրոպական երթուղի E75-ի մի մասը և Տիվոն պողոտան, ինչպես նաև ազգային ճանապարհ 83-ի մի մասը։
Դիոնիսոսում է գտնվում Ռապենդոզի գերմանական զինվորական գերեզմանատունը (1939-1945)։
1979 թվականին ստեղծվել է համայնքը։


== Պատմություն ==

Հին Աթենքում՝ Դիոնիսոսի շրջանում՝ Էգեիդում, եղել է ատտիկյան Իկարիոս դեմը՝ անվանակոչված աթենացի Իկարիոսի պատվին, որը ապրել է Պանդիոնի կառավարման շրջանում և Դիոնիսոսից ստացել է խաղողի վազ և գինի։ Վայրը, որտեղ գտնվել է դեմայի կենտրոնը, հայտնաբերվել է Աթենքում ամերիկյան դպրոցի դասական հետազոտողների կողմից 1888 թվականին անցկացված պեղումների ժամանակ։ Դեմը տեղակայված է եղել Պենդելիկոնի հյուսիսային լանջին, Դիոնիսոսից հարավ-արևելք և Ռապենդոսից հյուսիս-արևմուտք։
Իկարիոսի հայտնի բնիկներից է եղել Ֆեսպիսը, որը Սոլոնի ժամանակակիցն էր, գյուտարար և ողբերգության հիմնադիրը։
Քաղաքը ստեղծվել է 19-րդ դարի վերջին, երբ Պանդելիկոնում սկսվել է մարմարի արդյունահանումը համանուն քարհանքում։ Քարհանքը ներկայումս շահագործվում է։ Ըստ 2009 թվականի տվյալների՝ քարհանքի տարեկան արտադրանքը կազմում է 5000 մ³:


== Դիոնիսոսի համայնք ==
Դիոնիսոսի համայնքային միության մեջ մտնում է 3 բնակավայր։ Ըստ 2011 թվականի տվյալների՝ բնակչությունը կազմում է 6458 մարդ։ Մակերեսը 21,41 կմ² է։


== Բնակչություն ==


== Ծանոթագրություններ ==
Սորոկինո (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ ՍորոկինոՍորոկինո (ռուս.՝ Сорокино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չարլի Ուեբեր

Չարլզ «Չարլի» Ալան Ուեբեր կրտսեր (անգլ.՝ Charles «Charlie» Alan Weber, Jr, սեպտեմբերի 20, 1978(1978-09-20), Ջեֆերսոն Սիթի), ամերիկացի դերասան։ Հայտնի է իր՝ «Բաֆին՝ վամպիրների կործանիչ» հեռուստասերիալում Բեն Ուիլքինսոնի, «Անհաջողները» սերիալում Թոդի և «Ինչպես խուսափել սպանության համար պատժից» սերիալում Ֆրենկ Դելֆինոյի դերերով։


== Վաղ տարիներ ==
Չարլզ Ալան Ուեբեր կրտսերը ծնվել է 1978 թվականի սեպտեմբերի 20-ին ԱՄՆ-ի Միսսուրի նահանգի Ջեֆերսոն քաղաքում։ Վաղ մանկությունից զբաղվել է դերասանությամբ։ Ավագ դասարաններում դրամաներ է ուսումասիրել, բայց չի մասնակցել դպրոցական բեմադրություններին։ Դպրոցն ավարտելուց հետո մեկնել է քոլեջ, որը մեկ տարի անց թողել և 19 տարեկանում տեղափոխվել է Նյու Յորք։ Սկսել է սովորել դերասանական արվեստ՝ մոդել աշխատելով, մինչև նրա կարիերան վեր է բարձրացել։


== Կարիերա ==
2000 թվականի «Կոտրված սրտերի ակումբը» կատակերգության գլխավոր դերը կարելի է համարել նրա բեկումնային դերը։ Ուեբերը բազմաթիվ հեռուստասերիալներում է հանդես եկել, սակայն ամենահետաքրքիր դերերից մեկը երիտասարդ բժիշկ Բեն Ուիլքինսոնի դերն է «Բաֆին՝ վամպիրների կործանիչ» կուլտային շոուի հինգերորդ սեզոնում։ Նրա կերպարը ընտել է վրեժխնդիր աստվածուհի Գլորիան՝ նա տիրացավ Բենի մարմնին՝ Ոչնչացնողին հասնելու համար։ Սեզոնի եզրափակչում նրա հերոսը մահանում է։ Ուեբերն այս շոուի մեջ նկարահանվել է 2000-2001 թվականներին։ 2004 թվականից նա «Դաժան խաղեր 3» ֆիլմում խաղացել է Բրեդ Փաթերսոնի դերը։
2003-2004 թվականներին նկարահանվել է «Այրի կնոջ սերը» ընտանեկան դրամայում Ջեյի դերում։ Հայտնվել է այնպիսի սերիալներում, ինչպիսիք են՝ «Դրյու Քերի շոու»-ն, «Կախարդվածները» «Ջորջիի կանոնը» և «Բժիշկ Հաուս»-ը։ Վերջերս դերասանը Մեթ Լանթերի հետ նկարահանվել է «Վամպիրական հիքի» կինո-պարոդիայի գլխավոր դերում, երկուսն էլ նկարահանվել են «90210. Նոր սերունդ» հեռուստասերիալում։ Հարկ է նաև նշել MTV ալիքի «Անհաջողները» սերիալում նրա հայտնվելը, որտեղ դերասանը հանդես է եկել կանոնավոր դերով։
2014 թվականին Ուեբերը ստանում է Շոնդա Ռայմսի «Ինչպես խուսափել սպանության համար պատժից» սերիալի հիմնական դերերից մեկը։


== Ֆիլմագրություն ==


== Ծանոթագրություններ ==


== Արտաքին հղումներ ==
Լաատռե (գյուղ, Աբյա շրջան)

Անվան այլ կիրառումների համար տե՛ս՝ ԼաատռեԼաատռե (էստ․՝ Laatre), գյուղ Էստոնիայի Վիլյանդիմաա նահանգի Աբյա շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լալլի (այլ կիրառումներ)

Լալլի անունը կամ տերմինը կարող է վերաբերել հետևյալ հոդվածներին․

Լալլի - գյուղ Էստոնիայի Կեհտնա շրջանի կազմում։
Լալլի - գյուղ Էստոնիայի Մուհու շրջանի կազմում։
Լալլի - գյուղ Էստոնիայի Կամբյա շրջանի կազմում։
Anthem (ալբոմ)

Anthem, անգլիացի երգչուհի Տոյա Ուիլկոկսի երկրորդ ստուդիական ալբոմը, որը ձայնագրվել է Marquee Studio- ում և թողարկվել է 1981 թվականին մայիսի 21-ին։ Հունիսին UK Albums Chart-ում ալբոմը գրավում է երկրորդ հորիզոնականը։ Արդյունքում ալբոմը դարձավ կրկնակի պլատինե։ 1999 թվականին Anthem- ը երկրորդ անգամ թողարկվեց CD լեյբլով Connossier Records- ի կողմից։


== Երգացանկ ==
«I Want To Be Free» (Willcox/Bogen)
«Obsolete» (Willcox/Bogen/Glockler)
«Pop Star» (Willcox/Lee/Glockler)
«Elocution Lesson» (Willcox/Bogen)
«Jungles Of Jupiter» (Willcox/Bogen/Spalding)
«I Am» (Willcox/Bogen)
«It’s A Mystery» (Keith Hale)
«Masai Boy» (Willcox/Lee/Willcox)
«Marionette» (Willcox/Bogen)
«Demolition Men» (Willcox/Lee)
«We Are» (Willcox/Bogen)


== Ավելացված երգեր (CD) ==
«Revelations» (Bogen/Willcox)
«War Boys» (Willcox)
«Angels & Demons» (Willcox/Hale)
«Thunder In The Mountains» (Willcox/Lee/Glockler)
«Walkie Talkie» (Willcox/Bogen)
«Alien» (Willcox/Bogen/Glockler)
«For You» (Willcox/Bogen)


== Ձայնագրման մասնակիցներ ==
Տոյա Ուիլկոկս - վոկալ
Joel Bogen - կիթառ
Nigel Glockler - հարվածային գործիքներ
Phil Spalding - բաս
Adrian Lee - ստեղնաշար


=== Գործիքավորում ===
Պրոդյուսեր - Nick Tauber
Գործիքավորում - Toyah Willcox
Ձայնային գործիքավորում - Phil Harding


== Ծանոթագրություններ ==
(6801) Ստրեկով

(6801) Ստրեկով (անգլ.՝ Strekov), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 22-ին Զդենեկ Մորավեցի կողմից Կլետում։
Միջին հեռավորությունը Արեգակից կազմում է 2,207479 ա. մ., առավելագույնը մոտենում է 1,9194 ա. մ. հեռավորության վրա և հեռանում 2,4955 ա. մ.։ Արեգակի շուրջ մեկ ամբողջական պտույտ է կատարում 1197,96 երկրային օրվա ընթացքում, իր ուղեծրով շարժվելով միջինում 0,30051 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6801) Ստրեկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրշեջ տեխնիկա

Հրշեջ տեխնիկա, մարդկանց փրկելու, նյութական արժեքները և բնական հարստությունները հրդեհից պաշտպանելու տեխնիկական միջոց։ Հրշեջ տեխնիկայի հիմնական միջոցները հրշեջ մեքենաներն են (հրշեջ ավտոմոբիլներ, գնացքներ, նավեր, ինքնաթիռներ և ուղղաթիռներ)։ Հրշեջ տեխնիկային են պատկանում նաև հրշիջման, հրշեջ ազդանշանման ստացիոնար տեղակայանքները, կրակմարիչները և հրդեհի վայրը հրշիջման միջոցների տեղափոխման սարքավորումը։ Հրշեջ տեխնիկա ստեղծելու փորձերը վերաբերում են վաղ անցյալին։ 
Դեռևս մ. թ. ա. հույն գյուտարար, մեխանիկ Կտեսիբիոսը կառուցել է մի մեքենա, որը ըստ հռոմեացի ճարտարապետ Վիտրուվիոսի նկարագրի, ունակ էր «ջուրը վեր նետելու»։ Այդ մեքենան ուներ մխոցավոր երկգլանանի պոմպի բոլոր կոնստրուկտիվ տարրերը։ Սակայն Կտեսիբիոսի գյուտը մոռացվեց, և միայն XVI դ. Աուքսբուրգում (Գերմանիա) անվանի վարպետ Անտոն Պլատները կառուցեց ձեռքի նույնատիպ հրշեջ պոմպ, որի օգնությամբ ջրաշիթը կարելի էր հասցնել այդ մեքենայից 6—8 մ հեռավորության։ 1672 թվականին Ամստերդամում հոլանդացի Ցան վան դեր Հեյդեն պատրաստեց դուրս նետվող փողրակով պոմպ, որը երկար ժամանակ օգտագործվում էր որպես հրշիջման հիմնական միջոց։ Հրշիջման ջրթափ խողովակները Ռուսաստանում սկսեցին կիրառվել առաջին անգամ XVII դարում։ Շոգեմեքենայի գյուտից հետո, 1829 թվականին, Լոնդոնում պատրաստվեց հրդեհի մարման տեղակայանք, որի պոմպերը շարժման մեջ էին դրվում շոգիով։ 1892 թվականին Գերմանիայում ստեղծվեց մեխանիկական հրշեջ պոմպ ունեցող ավտոմոբիլ, իսկ 1907 թվականին ի հայտ եկավ ավտոմոբիլին մոնտաժված առաջին հրշեջ սանդուղքը։ Երկար ժամանակ կրակմարիչ հիմնական միջոցը ջուրն էր, որի կիրառումը որոշ դեպքերում անհրաժեշտ արդյունք չէր տալիս (օրինակ, այրվող յուղերը, նավթը մարելու դեպքում)։ XX դ. սկզբում Բաքվի գիմնազիայի ուսուցիչ Լորանն առաջարկեց մարման նոր միջոց՝ քիմիական փրփուր, որն առաջանում էր կրակմարիչում։
Պետուխովսկի շրջան

Պետուխովսկի շրջան (ռուս.՝ Петуховский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Պետուխովո։


== Աշխարհագրություն ==
Շրջանի տարածքի մակերեսը կազմում է 2780 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 21386 մարդ։ Բնակչության խտությունը կազմում էր 7,69 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վիսոկոե (գյուղ, Գագարինսկի շրջան)

Անվան այլ կիրառումների համար տե՛ս՝ ՎիսոկոեՎիսոկոե (ռուս.՝ Высокое), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կվարկենոյի շրջան

Կվարկենոյի շրջան (ռուս.՝ Кваркенский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1927 թվականին։ Վարչական կենտրոնը՝ Կվարկենո։


== Աշխարհագրություն ==
Շրջանի տարածքի մակերեսը կազմում է 5200 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20597 մարդ։ Բնակչության խտությունը կազմում էր 3,96 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պանչո Գեդես

Ամանչի դե Ալպոին Միրանդա Գեդես (պորտ.՝ Amâncio de Alpoim de Miranda Guedes, մայիսի 13, 1925(1925-05-13), Լիսաբոն, Պորտուգալիա - նոյեմբերի 7, 2015(2015-11-07), Խրաաֆ-Ռեյնետ, Սառա Բաարտման, Արևելյան Կապ, ՀԱՀ), հայտնի որպես Պանչո Գեդես (պորտ.՝ Pancho Guedes), պորտուգալացի ճարտարապետ, քանդակագործ և նկարիչ։ Էլեկտրիկ մոդեռնիզմ ճարտարապետական ուղղություն ունեցող այս ճարտարապետը ծնվել է Պորտուգալիայում՝ Լիսաբոնում, իր կյանքի մեծ մասն անցկացրել Պորտուգալական Մոզամբիկում այն ժամանակվանից, երբ նա 7 տարեկան էր։ Արևելյան Աֆրիկայում նա նախագծել է հարյուրավոր շենքեր, որոնցից շատերը գտնվում են Մապուտոոյում։
Գեդեսը “Team 10”-ի անդամ էր։ Դա ճարտարապետների խումբ էր, որ հիմնադրվել էր 1953 թվականի հուլիսին՝ Մոդեռնիստական ճարտարապետության 9-րդ միջազգային կոնգրեսի ժամանակ և նոր մոտեցում է ցույց տվել ուրբանիզմի վերաբերյալ։ Բացի իր լայնամասշտաբ ճարտարապետական նախագծերից՝ նա նաև եղել է քանդակագործ և նկարիչ։ Լիսաբոնում՝ Բերարդոյի թանգարանում և այլ վայրերում տեղի են ունեցել նրա վիզուալ արվեստի վերաբերյալ ցուցահանդեսներ։ Լիսաբոնում մեխակների հեղափոխության իրադարձություններից հետո նա լքեց նորանկախ Մոզամբիկը 1974 թվականին։ Նրա արագ մեկնումը Մոզամբիկից 1974 թվականին 24/20-ի հայտարարությունից հետո (մարդկանց հեռանալու համար 24 ժամ և 20 կգ-ի չափով իրեր վերցնելու թույլտվություն տալու մասին հայտարարություն) նա թողեց իր ընտանիքին գրեթե անփող։ Իր հռչակի շնորհիվ նա Յոհանեսբուրգի համալսարանի ճարտարապետի ազատ աթոռը զբաղեցնելու հրավեր ստացավ։
Գեդեսը մահացել է 2015 թվականի նոյեմբերի 7-ին՝ 90 տարեկան հասակում։


== Աշխատանքներ ==
Մապուտոյի եկեղեցի (1962)
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2016-01-11 at the Wayback Machine.
Diamonds (երգ, Սեմ Սմիթ)

«Diamonds» (անգլ. թարգմանաբար՝ «Ադամանդներ»), բրիտանացի երգիչ Սեմ Սմիթի երգը՝ թողարկված Capitol Records լեյբլի միջոցով, 2020 թվականի սեպտեմբերի 18֊ին, որը երգչի երրորդ «Love Goes» (2020) ստուդիական ալբոմի երկրորդ սինգլն է։ Երգը գրվել է Սմիթի կողմից, պրոդյուսերները Շելբեքը և ՕզԳոն են։ Երգի ակուստիկ ռեմիքս տարբերակը, որի հեղինակը բրիտանացի դիջեյ Ջոել Քորին է, թողարկվել է 2020 թվականի հոկտեմբերի 9-ին։


== Արձագանք ==
«Diamonds»֊ը բաժանման մասին երգ է, որտեղ Սմիթը տանջվում է այնպես, ինչպես Գլորիա Գեյնորը դատարանում՝ ամուսնալուծվելու ժամանակ։ Rolling Stone֊ից Սամանտա Հիսոնգը երգն անվանել է «3 րոպե և 34 վայրկյան տևող կատարսիս»։


== Երգերի ցանկ ==
Թվային ներբեռնում՝ ակուստիկ
«Diamonds» (Ակուստիկ) - 3:14Թվային ներբեռնում՝ Ջոել Քորի ռեմիքս
«Diamonds» (Ջոել Քորի ռեմիքս) - 3:15


== Չարթեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Diamonds» ՅուԹյուբում
Բրեցել

Բրեցել (գերմ.՝ Brezel), նաև «բրետցե», «բրեցե», «բրեցլ», Բավարիայիում, Ավստրիայում՝ «բրեցն», Շվաբում նաև «բրետցետ» կամ «բրետցգ/բրետցգա», Լյուքսեմբուրգում «բրետցել»),  հարավային Գերմանիայում տարածված ոլորաբլիթ։ Տրամագիծը 10-15 սմ է։


== Նախապատմություն ==
Ըստ հին լեգենդի, բրեցելը առաջին անգամ ստեղծել է մի հացավաճառ, որին բավարական թագավորը հրամայել էր ստեղծել այնպիսի հաց, որի անցքերից հնարավոր կլիներ տեսնել արևը 3 անգամ։
Բրեցելը 14-րդ դարերի սկզբերից մինչ օրս Գերմանիայում համարվում է հացթուխների խորհրդանիշը։ Այն հաճախ պատկերվում է հաց, կաթնահունց բլիթ և այլ հացաբուլկեղեն արտադրող ընկերությունների ցուցափեղկերին։
Միջնադարում բրեցելի պատրաստումը խիստ կանոնակարգված էր և թույլատրվում էր սահմանափակ թվով մարդկանց։


== Բրեցելի պատրաստումը ==
Բրեցելի բաղադրության մեջ մտնում  է ցորենի ալյուր, ածիկ, խմորասնկեր և ջուր։ Մինչև թխելը, բրեցելի խմորը մի քանի վայրկյան թաթախում են նատրիումի հիդրօքսիդի մեջ, որի շնորհիվ թխելու ժամանակ այն ձեռք է բերում իրեն բնորոշ դարչնագույն գույնը։ Վերջում վրան ցանում են խոշոր աղ։


== Բրեցելը մշակույթում ==

		
Բավարիայում բրեցելը ավանդական խորտիկ է գարեջրի հետ ուտելու, հատկապես ժողովրդական զբոսահանդեսների (գերմ․ Volksfest) ժամանակ, որոնցից է Օկտոբերֆեստը։ Լյուքսեմբուրգի զատկական ավանդույթների մեջ կա մի տոն՝ Բրետցելզոնտեգ (լյուքս․ Bretzelsonndeg, Bratzelsonndeg, թարգմանաբար՝ «Բրեցելյան կիրակի»)։ Մեծ Պահքի չորրորդ կիրակին տղաները աղջիկներին տալիս են քաղցր բրեցելներ, իսկ փոխադարձ համակրանքի դեպքում աղջիկները զատկական կիրակի տղաներին տալիս են շոկոլադե ձվիկներ։ Նահանջ տարիներին հերթականությունը հակառակն է․ աղջիկները տալիս են բրեցելները, տղաները՝ ձվիկներ։ Անգամ ամուսնացած լյուքսեմբուրգցիներն են հետևում այս ավանդույթին։ ԱՄՆ-ում շատ hայտնի դարձավ նախագահ Ջորջ Ու. Բուշի բրեցելի հետ կապված պատմությունը։


== Բրեցելի տեսակները ==

		
		
		
		
		


== Արտաքին հղումներ ==
Брецель(ռուսերեն)
Էֆելթրիխ

Էֆելթրիխ (գերմ.՝ Effeltrich), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 2626 մարդ։ Զբաղեցնում է՝ 11.92 կմ² տարածք։ Պաշտոնական կոդ՝ 09 4 74 122։


== Ծանոթագրություններ ==


== Արտաքին հղումներ ==
Պաշտոնական էջ
Երջանիկ մահը

Երջանիկ մահը (ֆր.՝ La mort heureuse), ֆրանսիացի գրող Ալբեր Կամյուի առաջին վիպակն է, որը, սակայն առաջին անգամ տպագրվել է 1971 թ.: Գրքի էկզիսցենտալիստական իմաստը մարդու կամքն է առ երջանկություն, նրա երջանկության գիտակցական արարումը, և մարդու կարիքը փողի և ժամանակի որպեսզի հասնի դրան։ Այս վիպակը ակնհայտորեն հանդիսանում է «Օտարը» վիպակի նախանշանակը։
(3978) Կլեպեստա

(3978) Կլեպեստա (անգլ.՝ Klepesta), աստերոիդ աստերոիդների հիմնական գոտում։ Հայտնաբերվել է 1983 թվականի նոյեմբերի 7-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,881441 ա. մ., առավելագույնը մոտենում է 2,8628 ա. մ. հեռավորության վրա և հեռանում 2,9001 ա. մ.։ Արեգակի շուրջ մեկ ամբողջական պտույտ է կատարում 1786,54 երկրային օրվա ընթացքում, իր ուղեծրով շարժվելով միջինում 0,201507 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3978) Կլեպեստա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դեմնա Շենգելայա

Դեմնա Կոնստանտինի Շենգելայա (վրաց.՝ დემნა კონსტანტინეს ძე შენგელაია, 9 (21) մայիսի, 1896, Սաչիլաո, Քութայիսի նահանգ - 7 դեկտեմբերի, 1980, Թբիլիսի, Վրացական ԽՍՀ, ԽՍՀՄ), վրացի խորհրդային գրող, Վրացական ԽՍՀ Գիտությունների ակադեմիայի ակադեմիկոս (1969)։


== Կենսագրություն ==
Դեմնա Շենգելայան ծնվել է 1896 թվականի մայիսի 9-ին (21-ին) Քութայիսի նահանգի Սաչիլաո գյուղում, բանվոր-երկաթուղագործի ընտանիքում։
Սովորել է Թբիլիսիի պետական համալսարանի բանասիրական ֆակուլտետում, ապա Թբիլիսիի ճարտարագիտական ինստիտուտի երկրաբանական ֆակուլտետում։
Իր առաջին ստեղծագործությունները Դեմնա Շենգելայան հրատարակել է 1915—1916 թվականներին։
Հեղինակել է մի շարք վեպեր՝ «Սանովարդո» (1926), «Բատա Կեկիա» (1933, 1978 թվականին վեպի հիման վրա նկարահանվել է «Ողջ կյանքը» ֆիլմը, ռեժիսոր՝ Լեյլա Գորդելաձե), «Արշալույս» (հրատարակվել է 1940 թվականին), «Ալվան ծաղիկ», ինչպես նաև «Գանձ» (1958), «Եղնիկի արահետ» վիպակները։
Դեմնա Շենգելայան պարգևատրվել է Ժողովուրդների բարեկամության շքանշանով։
Դեմնա Շենգելայան մահացել է 1980 թվականի դեկտեմբերի 7-ին Թբիլիսիում։


== Ծանոթագրություններ ==


== Գրականություն ==
ზ. ბაბუნაშვილი, თ. ნოზაძე, „მამულიშვილთა სავანე“, თბ., 1994.


== Արտաքին հղումներ ==
დემნა შენგელაია (վրաց.)
Մրեն

Մրեն կամ Մերին քաղաքատեղին գտնվում է Ախուրյան և Տեկոր գետերի միջև տափարակ հրվանդանի վրա, ծովի մակրեևույթից 1260-1300 մետր բարձրության վրա։ Ներկայումս Թուրքիայի տարածքում է։ Զբաղեցնում է 2 քառակուսի կիլոմետր մակերես, որի կենտրոնական մասում խիտ բնակեցված բնակելի թաղամասն է և Սուրբ Կաթողիկե եկեղեցին։ Արդեն 15-16-րդ դարերում քաղաքի այգիներն ամայացել էին և վերածվել էին արոտավայրերի։ Քաղաքի տարածքում բացակայում են սրբատաշ քարերը, քանի որ շրջակա գյուղերի բնակիչները դարեր շարունակ յուրացրել են դրանք սեփական կարիքների համար։ Մինչ օրս նշմարվում են քաղաքի գլխավոր փողոցները։


== Պատմություն ==
Մրեն քաղաքի պատմությունը մնում է չլուսաբանված։ Որպես բնակավայր հայ մատենագիտության մեջ հիշատակվում է 5-րդ դարի կեսին, երբ պարսից Հազկերտ Բ-ի հավատափոխության հրովարտակը քննարկման ժամանակ մասնակցել է նաև Խորեն Մրենցին։ Հայտնի է, որ Մրենի բնակչությունը մեծ վնասներ է կրում 7-րդ դարում արաբական արշավանքների ընթացքում, երբ սպանվել և գերեվարվել են հազարավոր հայեր։ Սակայն Մրենը շարունակում է զարգանալ հետագա դարերում, իսկ 1163 թվականին ավերվում է սելջուկ-թուրքերի կողմից, սրի է քաշվում 4000 բնակիչ։ 13-րդ դարի երկորդ կեսին քաղաքը նորից վերականգնում է իր բնականոն կյանքը, իսկ 14-րդ դարի կեսերից աստիճանաբար անկում ապրում և ամայանում։ Հետագա դարերում քաղաքատեղիի ծաղկուն այգեստանները վերածվում են արոտավայրերի, իսկ եկեղեցին՝ անասնագոմի։ 1878 թվականին ռուս-թուրքական պատերազմի ավարտից հետո Մրենի տարածքն անցնում է Ռուսաստանին։ Քաղաքը վերականգնելու նպատակով հայ հոգևորակությունը դիմում են ռուսական իշխանություններին, սակայն հայերի փոխարեն լքված քաղաքատեղիում  հաստատվում են հույները։ 1896-1899 թվականներին Մրենի վանքի վանահայր հիշատակվում է Սարգիս Տեր-Կարապետյանը։ 1900-1910-ական թվականներին որոշակի վերանորոգումներ են կատարվել վանքի տարածքում։ Ընդհանուր առմամբ քաղաքի նյութական ժառանգությունը պատկանում է  երեք շրջանի.

7-րդ դար՝  639-640 թթ. կառուցված Մրենի Կաթողիկե եկեղեցի,  քառակող կոթողներով գերեզմանատուն (5-7-րդ դարեր),
10-11-րդ դարեր՝ արձանագիր խաչքարեր,
13-րդ դար՝ Սահմադինի ապարանք (1261 թվական), մատուռ (1277 թվական), 13-րդ դարի վիմագրեր։


== Հուշարձաններ ==
Քաղաքի տարածքում պահպանվել են 5-7-րդ դարերի քառակող կոթողների բեկորները, որոնց մի մասը 11-13-րդ դարերում ագուցվել են եկեղեցու որմերում մասնակի վերանորոգման ընթացքում։ Կաթողիկե եկեղեցին գտնվում է Ախուրյան գետի աջ ափին։ Եկեղեցու մասին հիշատակություններ կան հայ մատանագիտության մեջ։


== Ծանոթագրություններ ==
Մարսա (Իսպանիա)

Անվան այլ կիրառումների համար տե՛ս՝ Մարսա (այլ կիրառումներ)Մարսա (իսպ.՝ Marsá, բասկ.՝ Marça, կատ.՝ Marçà), բնակավայր և մունիցիպալիտետ Իսպանիայում՝ Տարագոնայի ենթարկման տակ՝ Կատալոնիա համայնքի տարածքում։ Մունիցիպալիտետը գտնվում է Պրիորատ շրջանում։ Տարածքը կազմում է 16.1 կմ2։ Բնակչությունը 2010 թվականի տվյալներով կազմել է 653 մարդ։


== Արտաքին հղումներ ==
Պաշտոնական կայքը
Página oficial del Ayuntamiento
Información de la Generalitat de Catalunya
Información del Institut d’Estadística de Catalunya Archived 2007-09-29 at the Wayback Machine.
Fotografías antiguas del municipio
Información general Archived 2007-07-03 at the Wayback Machine.
Web Personal de David Porcel
(6382) 1988 EL

(6382) 1988 EL, աստերոիդ աստերոիդների գոտի ներքին մասում։ Հայտնաբերվել է 1988 թվականի մարտի 14-ին Ջեֆ Ալուի կողմից Պալոմարում։
Միջին հեռավորությունը Արեգակից կազմում է 1,8244 ա. մ., առավելագույնը մոտենում է 1,739 ա. մ. հեռավորության վրա և հեռանում 1,9098 ա. մ.։ Արեգակի շուրջ մեկ ամբողջական պտույտ է կատարում 900,07 երկրային օրվա ընթացքում, իր ուղեծրով շարժվելով միջինում 0,399967 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6382) 1988 EL աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինչպես սկսել հեղափոխություն

«Ինչպես սկսել հեղափոխություն» (անգլ.՝ How to Start a Revolution), բրիտանական վավերագրական ֆիլմ Նոբելյան մրցանակի համար առաջադրված քաղաքական տեսաբան Ջին Շարփի գաղափարների մասին, ով հաճախ բնութագրվում է որպես ոչ բռնի հեղափոխությունների ամենանշանավոր հետազոտողներից մեկը։ Ֆիլմը նկարագրում է նրա գաղափարները և դրանց ազդեցությունն ամբողջ աշխարհում տեղի ունեցած հայտնի ապստամբությունների վրա։


== Սինոփսիս ==
Ֆիլմն ուսումնասիրում է Ջին Շարփի աշխատանքի օգտագործումն աշխարհի տարբեր հակակառավարական խմբերի կողմից, հատկապես կենտրոնանալով Շարփի ամենահայտնի տեքստերից մեկի վրա՝ «Դիկտատուրայից դեպի ժողովրդավարություն», որը թարգմանվել է ավելի քան 30 լեզուներով և օգտագործվել է Սերբիայում, Ուկրաինայում, Վրաստանում, Եգիպտոսում, Սիրիայում և այլ երկրներում կայացած հեղափոխությունների ժամանակ։ Ֆիլմը նաև նկարագրում է, թե ինչպես են ոչ բռնի գործողությունների 198 մեթոդներն ոգեշնչել և օգնել տարբեր ապստամբություններին։ Այն նաև պատմում է Ալբերտ Այնշտայնի ինստիտուտի աշխատանքի մասին։


== Ստեղծում ==
Ֆիլմը ֆինանսավորվել է ռեժիսոր Ռուարիդ Էրոուի կողմից, իսկ լրացուցիչ ֆինանսավորումը հետարտադրության համար հավաքվել է Kickstarter քրաուդֆանդինգային վեբ կայքով։


== Ազդեցություն ==
«Ինչպես սկսել հեղափոխություն»-ը թողարկվել է 2011 թվականի սեպտեմբերի 18-ին։ Դա գլխավոր իրադարձություններից էր, որ տեղի էր ունենում Լոնդոնի գաղափարների բանկում՝ Radiohead խմբի համերգի հետ միասին։


== Տես նաև ==
Ոչ բռնի դիմադրություն


== Ծանոթագրություններ ==


== Արտաքին հղումներ ==
http://howtostartarevolution.org/ Ինչպես սկսել հեղափոխություն. պաշտոնական կայք
Ինչպես սկսել հեղափողություն(անգլ.) ֆիլմը Internet Movie Database կայքում
Ինչպես հեղափոխություն սկսել ՅուԹյուբում